stanford-oval/wikipedia huggingface dataset:
Thomas Danielsen

| Thomas Danielsen |
| --- | --- |
 Danielsen vuonna 2012.
Tanskan liikenneministeri
 Mette Frederiksenin II hallitus 15. joulukuuta 2022–  
Edeltäjä:  Trine Bramsen
Kansankäräjäedustaja
 15. syyskuuta 2011–  
Henkilötiedot
Koko nimi:  Thomas Nolsøe Danielsen
Syntynyt: 24. kesäkuuta 1983 (ikä 41) Fjerritslev, Tanska
Tiedot
Puolue:  Venstre
Aiheesta muualla
thomas-danielsen.dk
Thomas Nolsøe Danielsen (s. 24. kesäkuuta 1983 Fjerritslev) on tanskalainen Venstren poliitikko ja Tanskan nykyinen liikenneministeri joulukuusta 2022. Hän on istunut kansankäräjillä vuodesta 2011. Koulutukseltaan hän on automekaanikko ja pankkineuvoja.
Aiheesta muualla

Thomas Danielsen Tanskan kansankäräjien verkkosivuilla (tanskaksi)
Sinclair QL

| Sinclair QL |
| --- | --- |

Valmistaja:  Sinclair Research
Julkaistu:  1984
Valmistus lopetettu:  1986
Suoritin:  Motorola 68008
Massamuisti:  microdrive nauha-asema
Keskusmuisti:  128 kt
Sinclair QL (QL tarkoittaa Quantum Leap, suomeksi kvanttihyppy) oli Sinclair Researchin valmistama mikrotietokone, joka julkaistiin vuonna 1984.
Amstradin ostettua Sinclairin tietokonetuotannon se lopetti QL:n valmistuslinjaston.
Kehitys

Clive Sinclair ei pitänyt ajatuksesta, että yhtiön aiempi tietokonemalli ZX Spectrum nähtiin pelikoneena. Hän halusi kilpailla kannattavimmilla yrityskoneiden markkinoilla. Vaikka tietokone oli kilpailijoitaan halvempi sen kehitys oli kiirehditty, mikä johti huonoon luotettavuuteen ja varhainen tuotantoerä aiheutti koneen maineen menetyksen pian markkinoille saapumisen jälkeen.
QL suunniteltiin epäyhteensopivaksi Spectrumin kanssa ja ohjelmistoyhtiöitä kannustettiin tekemään yrityssovelluksia kuten taulukkolaskenta- ja kirjanpito-ohjelmia.
QL:n julkaisu oli tammikuussa 1984, mutta se tuli saataville vasta toukokuussa 1984.
Tekniset tiedot

Useiden muiden 1980-luvun kotimikrojen tapaan QL:n suoritin ja muisti sijaitsivat näppäimistön sisällä. 
Lisäksi tarvittiin kuvaruuduksi televisio tai monitori.
Tallennusvälineenä toimi Sinclairin oma mikrokasetti, mutta levykeasemia sekä kiintolevyjä oli saatavana lisävarusteena.
Koneen näppäimistö oli valmistettu kovamuovista toisin kuin edeltävän ZX Spectrumin kuminäppäimistö, ja se oli suunniteltu sopivaksi myös konekirjoituskäyttöön.
Tietokoneen suoritin oli Motorola 68008, joka oli objektikooditasolla yhteensopiva Motorola 68000:n kanssa, mutta ei suorittimen pinnien kannalta. 68008:ssa oli 8-bittinen dataväylä ja paketoinnista riippuen 20- tai 22-bittinen osoiteväylä. Koska dataväylä on pienempi kuin 68000:ssa se tarvitsee kaksi kertaa enemmän muistihakua käskyjen ja datan hakemiseen, joka tekee siitä hitaamman samalla kellotaajuudella.
Suorittimen kellotaajuus oli 7,5 megahertsiä. Koneen keskusmuistina oli 128 kilotavua RAM-muistia. 48 kilotavun ROM-muisti sisälsi moniajoa tukevan Sinclair QDOS-käyttöjärjestelmän ja SuperBASIC-ohjelmointikielen. Lisäksi koneessa oli Intel 8049 -apusuoritin ja lukuisia liitinvaihtoehtoja.
QL oli ensimmäinen Motorola 68000 -sarjan suoritinta käyttävä koteihin suunnattu tietokone. Hieman myöhemmin markkinoille tulivat myös Apple Macintosh, Amiga ja Atari ST.
QL:ssä oli kaksi grafiikkatilaa: kahdeksanvärinen 256 × 256 pikselin ja nelivärinen 512 × 256 pikselin tila.
Ääniominaisuuksista vastasi yksinkertainen PC-yhteensopivien sisäisen "piipperin" kaltainen kaiutin.
Kloonit

Sinclari QL -klooneja tuotettiin erityisesti 1980-luvun lopussa alkuperäisen laitteen valmistuksen jo päätyttyä. Tärkein valmistaja oli Cambridge System Technology, jonka CST Thor -tietokoneet olivat yhteensopivia QL:n kanssa. Tehokkaimmissa malleissa oli Motorola 68020 -suoritin täydennettynä Motorola 68881 -matematiikkasuorittimella, ja niiden laitteisto oli jaoteltu PC-tyylisesti erilliseen keskusyksikköön, näppäimistöön, hiireen ja näyttöön.
Tunnettuja QL-käyttäjiä

Linus Torvalds
Tatu Kosonen
Aiheesta muualla

Wikimedia Commonsissa on kuvia tai muita tiedostoja aiheesta .
Sinclair QL Hardware FAQ (Arkistoitu – Internet Archive)
Sinclair QL sisältä
Tiiriö

Tiiriön ABC-liikenneasema on eräs alueen lukuisista toimijoista.
Tiiriö on Hämeenlinnan Pullerinmäen kaupunginosan osa, joka sijaitsee noin kahden kilometrin päässä Hämeenlinnan ydinkeskustasta luoteeseen valtatien 3 ja kantatien 57 risteyksessä.
Tiiriö on suuri kaupan alue, jossa on paljon kauppoja ja palveluita. Tiiriössä on muun muassa päivittäistavarakauppoja, hypermarketteja (kuten Hämeenlinnan Prisma ja Tiiriön Citymarket) sekä erikoisliikkeitä. Alueelle johtaa liittymä kolmostieltä.
Aiheesta muualla

Alueen yrittäjien sivusto (Arkistoitu – Internet Archive)
Tiiskeri (laiva)

Tiiskeri Porvoon edustalla vuonna 1970
Tiiskeri on ensimmäinen suomalainen ”supertankkeri” eli hyvin suurikokoinen öljysäiliöalus. Se on rakennettu vuonna 1969. Sisaralus Enskeri valmistui vuotta myöhemmin.
Tiiskeri rakennettiin vuonna 1969 Rheinstahl Nordseewerkessa. Se sai uudeksi nimekseen Bonito vuonna 1986 ja Mandalay vuonna 1989. Alus romutettiin vuonna 1992.
Aiheesta muualla

Nesteen supertankkeri saapui Sköldvikiin vastatuulessa. Yle Elävä arkisto.
Skála (Pátmos)

| Skála Σκάλα |
| --- | --- |
 Skálan kylä.
 Skála
 Koordinaatit: 37°19′21″N, 26°32′38″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Kálymnos
Kunta:  Pátmos
Hallinto:  
 – Asutustyyppi:  kylä
 – Kallikrates-koodi:  6106000016
Väkiluku (2011):  1 747
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Skála (kreik. Σκάλα) on Kreikan kylä, joka sijaitsee Pátmoksen saarella ja kuuluu Pátmoksen kuntaan, Kálymnoksen alueyksikköön ja Etelä-Egean saarten alueeseen. Kylän väkiluku on 1 747 (vuonna 2011).
Skála sijaitsee Pátmoksen saaren keskellä. Kylästä on matkaa sen eteläpuolella sijaitsevaan saaren pääkylään Chóraan noin kolme kilometriä ja pohjoispuolella sijaitsevaan Kámpoksen kylään noin kuusi kilometriä. Skála on Pátmoksen suurin asutus, saaren satamapaikka sekä kaupan ja palveluiden keskus. Kylä oli merkittävä satama jo 1500-luvulla, mutta tuolloin väestö asui vielä Chórassa, joka oli asuinpaikkana turvallisempi. Kylän asutus on muodostunut 1800-luvulta lähtien.
Sirpaleet (Arttu Wiskarin albumi)

| Sirpaleet Arttu Wiskari |
| --- | --- | --- |

Studioalbumin tiedot
 Julkaistu: 10. lokakuuta 2014
 Tyylilaji: pop rock
 Kesto: 37.32
 Levy-yhtiö: Warner Music Finland
Listasijoitukset
  Suomen virallinen lista: 6.
Arttu Wiskarin muut julkaisut
| Tappavan hiljainen rivarinpätkä 2013 | Sirpaleet 2014 | IV 2016 |
Singlet albumilta Superpallo
 ”Avaimet käteen” Julkaistu: 30. toukokuuta 2014  ”Sirpa” Julkaistu: 29. elokuuta 2014
Sirpaleet on laulaja Arttu Wiskarin kolmas albumi. Se julkaistiin 10. lokakuuta 2014. Albumin introssa Remu Aaltonen lausuu sanat: "Kansalaiset, medborgare! Wiskari ja siit sit lähti! Menoks vaan!"
Kappaleet

Intro – 0.09 (feat. Remu Aaltonen)
Kun me diskossa suudeltiin – 3.43
Sirpa – 3.25 (feat. Ulpu)
Meidän suku on oudompi kun teidän – 3.48
Pistokeikka Kalajoelle – 4.04
Auto 265 – 4.27
Karma hoitaa – 3.34
Pikkujättiläinen – 3.00
Iso mies – 3.49
Avaimet käteen – 3.42
Lämpöä ja läheisyyttä – 3.51
Arviot

Rumba:
Soundi:
Aiheesta muualla

Sirpaleet discogs.com -sivustolla
Sonia Sabri

Sonia Sabri on brittiläinen, juuriltaan intialainen tanssija, joka on erikoistunut pohjoisintialaiseen kathak-tanssiin. Hän on saanut useita palkintoja sillä perusteella, että hän on vienyt kathakin uudelle vuosituhannelle.
Sabri on vieraillut Suomessa keväällä 2009. Hänellä oli mukanaan seurueensa, johon kuuluu hänen miehensä Ustar Sarvar Sabrin johtama yhtye. Yhtyeessä on tablan ja sitarin soittajia ja laulajia. Tanssiseurue on perustettu 2002. Sabri asuu Birminghamissa.
Sabri on käynyt Suomessa opettamassa 1999, esiintymässä 2000. Hän on myös laulanut, ja hän on vieraillut levyllä Hossam Ramzy & Rafa el Tachuela: Flamenco Arabe (ARC).
Yhtyeen jäsenet

Sonia Sabri, tanssi
Ustad Sarvar Sabri – tabla
Sanchita Pal – baja & laulu
Carl Pebbardy – sitar
Manveer Singh - laulu & harmonium
Aiheesta muualla

Sonia Sabrin sivusto
Inka Välipakka, Intialaisnaisten tanssissa virtaa uusi aika, Tanssi-lehti 2/2000, s. 28
Sonic-hammasharja

Sonicare-hammasharja
Sonic-hammasharja on sähköhammasharja, jonka harjapää tekee erittäin nopeaa liikettä tavanomaiseen sähköhammasharjaan verrattuna. Mekaanisella hammasharjalla harjatessa liikkeiden määrä minuutissa jää parhaimmillaan noin 300 liikkeeseen. Sähköhammasharjojen liikenopeus on 2 500–8 800 liikettä minuutissa, kun taas sonic-hammasharjan liikenopeus yltää parhaimmillaan jopa yli 40 000 liikkeeseen minuutissa. Sonic-hammasharjojen tuotemerkkejä ovat Omron Sonic style, Phillips Sonicare ja Oral-B Sonic Complete (ei myytävänä Suomessa).
Sonic-hammasharjan toimintaperiaate

Nopea harjapään värähtely poistaa plakkia mekaanisesti. Tämän lisäksi nopea värähtely muodostaa hammastahnasta ja syljestä seoksen, joka liikkeen voimasta tunkeutuu myös hammasväleihin, joihin harjakset eivät yllä.
Shijōnawate

| Shijōnawate (四條畷市) |
| --- | --- |
 Shijōnawate-jinja
 lippu:  Symboli
 Shijōnawaten sijainti Osakan prefektuurissa
 Shijōnawate
 Koordinaatit: 34°44′24″N, 135°38′22″E 
Valtio:  Japani
Alue:  Kansai
Prefektuuri:  Osakan prefektuuri
Pinta-ala:  
 – Kokonaispinta-ala:  18,69 km²
Väkiluku (02/2020):  55 716
 – Väestötiheys:  2 981,1 as./km²
Symbolit:  
 – Puu:  Kamferipuu
 – Kukka:  Intianalppiruusu
 
 https://www.city.shijonawate.lg.jp/ 
Infobox OKVirheellinen NIMI-arvo: 
Shijōnawate (jap. 四條畷市, Shijōnawate-shi) on Japanin kaupunki Honshūn saarella Kansain alueella Osakan prefektuurissa. Se sijaitsee sisämaassa prefektuurin itäosassa Ikomavuorilla ja Osakan tasangon itäreunalla. Idässä se rajautuu Naran prefektuuriin. Shijōnawatessa on 55 716 asukasta (helmikuussa 2020) ja sen pinta-ala on 18,69 neliökilometriä.
Shijōnawate tunnetaan pohjoisen ja eteläisen hovin kaudella käydystä Shijōnawaten taistelusta. Kylän nimenä Shijōnawatea alettiin käyttää vasta sen jälkeen, kun Shijōnawate-jinjan šintolainen pyhäkkö oli perustettu Meiji-kaudella. Se on omistettu muun muassa Kusunoki Masatsuralle. Paikkakunta kehittyi liikennereittien solmukohtaan. Sittemmin se on kasvanut Osakan lähiönä ja sinne on sijoittunut muun muassa pienimittakaavaista kone-, metalli- ja tekstiiliteollisuutta. Alavilla alueilla viljellään vihanneksia. Kaupunkioikeudet Shijōnawatelle myönnettiin vuonna 1970.
Osa kaupungin vuoristoalueista kuuluu Kongō-Ikoma-Kisenin puolikansallispuistoon. Shijōnawatea palvelee JR Nishi-Nihonin Katamachi-linja eli Gakkentoshi-linja.
Kuvia

Shinobugaoka-jinja
Shijōnawaten Aeon-kauppakeskus
Tawaran linnan jäänteitä
Shijōnawatea vuoden 1985 ilmakuvassa
Aiheesta muualla

Kuvia tai muita tiedostoja aiheesta Shijōnawate Wikimedia Commonsissa
Kaupungin internetsivut (japaniksi)
Tjärvenin majakka

Tjärvenin majakka
| --- | --- |
Sijainti:  Tukholman saaristo Ruotsi
Vesistö:  Ahvenanmeri 
| --- | --- |
Korkeus:  14 m 
Materiaali:  graniitti ja tiili, julkisivu: Eternit (en) 
Värit:  Valkoinen, harmaa 
| --- | --- |
Valmistunut:  1903
Automatisoitu:  1945
| --- | --- |
Valon korkeus:  18,5 m
Valonkanto:  24 km 
Valon ominaisuudet:  Fl(4) W 12s 
| --- | --- |
ARLHS:  SWE393 
Admiralty:  C6386 
List of Lights:  8751 
MarineTraffic:  1000025003 
NGA:  116-9576 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Tjärvenin majakka on vuonna 1973 rakennettu majakka Pohjois-Itämerellä Tukholman saaristossa. Majakka toimii Kapellskärin, Norrtäljen ja Tukholman satamiin matkaavien laivojen opasteena.
Majakka näyttää valkoista ja vihreää valoa, valkoinen sektori kohti Ahvenanmerta.
| 0 | 1 | 2 |
| --- | --- | --- |
| Väri | valkoinen | vihreä |
| Asteet | 114,0°–302,0° | 302,0°–114,0° |
| Sektorin leveys | 188,0° | 172,0° |
Aiheesta muualla

Kuvia tai muita tiedostoja aiheesta Tjärvenin majakka Wikimedia Commonsissa
Svenska Fyrsällskapet - Fyrwiki: Tjärven (ruotsiksi)
Tjärvenin majakka kesäkuussa vuonna 2014.
Singleton (Australia)

| Singleton |
| --- | --- |
Valtio:  Australia
Osavaltio:  Uusi Etelä-Wales
Perustettu:  1820
Kaupungiksi:  1836
Pinta-ala:  
 – Kokonaispinta-ala:  15,9 km²
Korkeus:  45 m
Väkiluku (2016):  13 217
 – Väestötiheys:  829 as./km²
Infobox OKVirheellinen NIMI-arvo: 
Singleton on kaupunki Australiassa, Uuden Etelä-Walesin osavaltiossa. Kaupungissa oli 13 217 asukasta vuoden 2016 väestönlaskennassa, ja se sijaitsee 150 kilometriä Sydneystä pohjoiseen. Singleton perustettiin vuonna 1820, ja siitä tuli kaupunki vuonna 1836. Nykyään kaupungissa tuotetaan esimerkiksi oliiveja ja maitotuotteita. Hiilikaivokset ovat taloudellisesti tärkeitä. Kaupungin asukkaista noin 21 prosenttia on alle 14-vuotiaita, ja noin 13 prosenttia on yli 65-vuotiaita.
Sotra

Sotran sijainti.
Sotra (myös Store Sotra) on 179 neliökilometriä laaja metsäinen saari, joka sijaitsee Norjan rannikolla Bergenin edustalla.
Sen pohjoispuoli kuuluu Fjellin ja eteläpuoli Sundin kunnalle. Asukkaita oli vuonna 2001 noin 15 000.
Saaren korkein kohta on Liatårnet (341 m), ja sieltä on siltayhteys mantereelle Bildøyn ja Litle Sotran kautta.
The Walking Dead (1. tuotantokausi)

| The Walking Dead |
| --- | --- |
 
 DVD-julkaisun kansi
 
Alkuperämaa:   Yhdysvallat
Esittäminen
Verkko:   AMC  FOX
Ensimmäinen esitys:  2010-10-3131. lokakuuta 2010
Viimeinen esitys:  2010-12-055. joulukuuta 2010
Esitysten määrä:  6
DVD- ja Blu-ray-julkaisu
 Yhdysvallat:  2011-03-088. maaliskuuta 2011
 Eurooppa:  2011-05-1616. toukokuuta 2011
 Australia:  2012-04-044. huhtikuuta 2012
Kaudet
 Seuraava → 2. tuotantokausi
 Luettelo televisiosarjan The Walking Dead jaksoista
Yhdysvaltalaisen televisiosarjan The Walking Deadin ensimmäisen tuotantokauden esitys alkoi Yhdysvalloissa 31. lokakuuta 2010 ja päättyi 5. joulukuuta 2010. Sarja perustuu Robert Kirkmanin samannimiseen sarjakuvaan. Sarjakuvan televisioversion kehitti Frank Darabont, joka myös käsikirjoitti sarjan ensimmäisen kauden jaksot ja ohjasi sarjan aloitusjakson.
Ensimmäinen kausi sai osakseen lähes maailmanlaajuista suosiota ja sen aloitusjaksoa katsoi 5,35 miljoonaa amerikkalaiskatsojaa. Päätösjakso keräsi noin kuusi miljoonaa katsojaa ja sarjasta tuli kaikkien aikojen katsotuin kaapelidraamasarja.
Suomessa ensimmäinen tuotantokausi alkoi FOX-kanavalla 22. huhtikuuta 2012, ja ensimmäinen jakso keräsi 69 000 katsojaa.
Juoni

Ensimmäisen kauden keskiössä on apulaissheriffi Rick Grimes, joka vaipuu ampumisen seurauksena koomaan määrittelemättömäksi ajaksi. Hän herää zombien valtaamaan apokalyptiseen maailmaan. Elävät ihmiset kutsuvat näitä zombeja "walkereiksi" eli "kävelijöiksi". Grimes havaitsee vaimonsa ja lapsensa kadonneen, ja aseistautumisen jälkeen hän lähtee vaaralliselle matkalle kohti Atlantaa, jossa huhutaan olevan tartuntasuojalaitos ja jossa hänen perheensä saattaisi piileskellä. Hänelle kuitenkin selviää pian, että zombit johtavat kaupunkia eikä se ole enää turvallinen.
Rickin vaimo Lori ja heidän lapsensa Carl piilottelevat kaupungin lähistöllä Rickin entisen työkaverin ja parhaan ystävän Shane Walshin kanssa. He ja muutamat muut ovat pystyttäneet leirin, jonne on tullut selviytyneitä lähialueilta.
Näyttelijät > Päänäyttelijät

| 0 | 1 | 2 |
| --- | --- | --- |
|  Andrew Lincoln  | … |  apulaissheriffi Rick Grimes   |
|  Jon Bernthal  | … |  Shane Walsh, Rickin entinen työkaveri ja paras ystävä   |
|  Sarah Wayne Callies  | … |  Lori Grimes, Rickin vaimo ja heidän lapsensa Carlin äiti   |
|  Laurie Holden  | … |  Andrea, kansalaisoikeuksienajaja ja Amyn sisko   |
|  Jeffrey DeMunn  | … |  vanhus Dale Horvath   |
|  Steven Yeun  | … |  Glenn Rhee, entinen pitsalähetti, lähetetään vaarallisiin tehtäviin   |
|  Chandler Riggs  | … |  Carl Grimes, Rickin ja Lorin poika   |
Näyttelijät > Sivuroolit

| 0 | 1 | 2 |
| --- | --- | --- |
|  Emma Bell  | … |  Amy   |
|  IronE Singleton  | … |  Theodore "T-Dog" Douglas   |
|  Jeryl Prescott Sales  | … |  Jacqui   |
|  Melissa McBride  | … |  Carol Peletier   |
|  Madison Lintz  | … |  Sophia Peletier   |
|  Norman Reedus  | … |  Daryl Dixon   |
|  Andrew Rothenberg  | … |  Jim   |
|  Juan Pareja  | … |  Morales   |
|  Adam Minarovich  | … |  Ed Peletier   |
|  Michael Rooker  | … |  Merle Dixon   |
|  Noah Emmerich  | … |  Edwin Jenner   |
|  Lennie James  | … |  Morgan Jones   |
|  Adrian Kali Turner  | … |  Duane Jones   |
|  Jim R. Coleman  | … |  Lambert Kendal   |
|  Linds Edwards  | … |  Leon Basset   |
Tuotanto > Konsepti

Sarjakuvan luonut Robert Kirkman kertoi harkinneensa Walking Dead -televisiosarjaa, mutta ei koskaan aktiivisesti pyrkinyt siihen. Omien sanojensa mukaan hänellä ei ollut mitään uusia sovituksia vastaan, toisin kuin joillain tekijöillä. Kun Frank Darabont ilmaisi kiinnostuksensa sovittaa sarjakuvasta televisiosarja, Kirkman kertoi olleensa äärimmäisensä imarreltu. Hänen mukaansa Darabont välitti alkuperäisestä lähdemateriaalista ja hän itse sai vaikuttaa televisiosarjan sovitukseen niin paljon kuin halusi. Kirkman ei ikinä voinut kuvitella kaiken menevän niin hyvin. Hänen mielestään se kaikki oli Darabontin ansiota.
Darabont itse oli ollut zombi-tyylilajin fani nähtyään George A. Romeron elokuvan Night of the Living Dead ollessaan neljätoistavuotias. Hän kertoi pitäneensä siitä välittömästi. Darabont muistelee kävelleensä sarjakuvakauppaan Burbankissa ja nähneensä The Walking Deadin hyllyllä vuonna 2005. Koska hän oli kyseisen tyylilajin fani, hän osti lehden, luki sen ja ryhtyi heti haalimaan sen oikeuksia, sillä hänen mielestään siitä tulisi upea televisiosarja. Hän rakasti ajatusta laajennetusta, jatkuvasta ja dramaattisesta kerronnasta, joka sijoittuisi keskelle zombiepidemiaa.
Tuotanto > Käsikirjoitus

Darabontin alkuperäinen käsikirjoitus sarjan aloitusjaksoon jaettiin kahtia ja sitä kaunisteltiin, ja näin siitä tehtiin kaksi jaksoa. He hidastivat sarjan kerrontaa ja syventyivät henkilöhahmoihin enemmän.
Kirjoittaakseen tuotantokauden loput jaksot Darabont palkkasi Charles H. Egleen, Adam Fierron ja Glen Mazzaran, joiden kanssa hän oli työskennellyt aiemminkin. Myös Jack LoGiudice liittyi käsikirjoittajatiimiin. Hän ja Kirkman toimivat myös sarjan tuottajina.
Tuotanto > Kuvaukset

Aloitusjakson keskeiset kuvaukset aloitettiin 15. toukokuuta 2010, ja seuraavien viiden jakson kuvaukset alkoivat muutamaa viikkoa myöhemmin 2. kesäkuuta. Ensimmäinen tuotantokausi kuvattiin Atlantassa, jonne myös tarina pääasiassa sijoittuu.
Vastaanotto > Arvostelut

Arvostelijat kehuivat sarjan ensimmäistä tuotantokautta. Tuotantokauden keskiarvo Metacritic-verkkosivustolla on 82/100. TV Guiden Matt Roush luonnehti sarjaa karuksi kuvaukseksi ja ylisti sitä visuaalisesti upeaksi. Slant Magazinen Simon Abrams antoi tuotantokaudella kolme ja puoli tähteä neljästä.
Vastaanotto > Palkinnot ja ehdokkuudet

Sarjan aloitusjakso palkittiin parhaan maskeerauksen Emmy-palkinnolla vuonna 2011, ja se oli ehdolla myös parhaasta äänityksestä ja parhaista visuaalisista erikoistehosteista. Sarja oli ehdolla parhaaksi draamasarjaksi vuoden 2011 Golden Globe -palkintogaalassa, mutta palkinnon voitti lopulta Boardwalk Empire. Sarja sai myös parhaan uuden sarjan Writers Guild of America -ehdokkuuden vuonna 2011.
Yhdysvaltain elokuva-akatemia laatii vuosittain listan parhaista televisio-ohjelmista. The Walking Dead oli ehdolla listalle vuoden 2010 parhaista ohjelmista. Vuoden 2011 Saturn-palkintogaalassa sarja ansaitsi kuusi ehdokkuutta: paras televisioesitys, paras miespääosa (Andrew Lincoln), paras naispääosa (Sarah Wayne Callies), paras miessivuosa (Steven Yeun), paras naissivuosa (Laurie Holden) ja paras vieraileva tähti (Noah Emmerich). Sarja oli ehdolla myös parhaaksi draamasarjaksi Critics' Choice Television Award -gaalassa vuonna 2011.
The Walking Dead -lavastus San Diego Comic-Con International -tapahtumassa 2010.
Singspiel

Singspiel (suom. laulunäytelmä) on saksankielinen musiikkiteatterin tyylilaji, jota voidaan pitää eräänlaisena oopperana tai operettina. Singspielille on tyypillistä resitatiivien korvaaminen puhutulla dialogilla. Mozart kirjoitti Wienissä keisari Joosef II:n tilauksesta singspielin Ryöstö seraljista (1782), ja jatkoi tyylilajin parissa oopperoissaan Der Schauspieldirektor (1786) ja Taikahuilu (1791), vaikka Taikahuilu sisältääkin runsaasti vaikutteita myös muista oopperan tyylilajeista.
Vaikka useimpien singspielien juoni on koominen ja saattaa sisältää taianomaisia ja satumaisia aineksia, ovat useimmat nykyiseen oopperaohjelmistoon jääneet singspielit, kuten Ludwig van Beethovenin Fidelio (1805) ja Carl Maria von Weberin Taika-ampuja (1821), tyylilajiltaan vakavia.
Skála (Agkístri)

| Skála Σκάλα |
| --- | --- |
 Skálan kylä.
 Skála
 Koordinaatit: 37°42′32″N, 23°21′51″E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Saaret
Kunta:  Agkístri
Hallinto:  
 – Asutustyyppi:  kylä
 – Kallikrates-koodi:  5203000003
Väkiluku (2011):  448
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Skála (kreik. Σκάλα) on Kreikan kylä, joka sijaitsee Agkístrin saarella. Se kuuluu hallinnollisesti Agkístrin kuntaan, Saarten alueyksikköön ja Attikan alueeseen. Kylän väkiluku on 448 (vuonna 2011).
Skálan kylän rantaa.
Skálan kylä sijaitsee Agkístrin koilliskulmassa eli Aíginan puolella. Kylä on saaren autolauttasatama, josta on yhteys Pireukseen, siinä missä pääkylään Megalochóriin kulkee pieniä nopeita aluksia. Kylän edustalla sijaitsee pieni Metópin saari.
Aiheesta muualla

Kuvia tai muita tiedostoja aiheesta Skála Wikimedia Commonsissa
Soto

Soto tai de Soto on muun muassa seuraavien henkilöiden sukunimi:
Antonio Dorado Soto (1931–2015), espanjalainen katolinen piispa
Benito de Soto (1805–1832), espanjalainen merirosvo
Claudia Soto (s. 1993), chileläinen jalkapalloilija
Hernando de Soto (n. 1496–1542), espanjalainen löytöretkeilijä
Iván Sánchez-Rico Soto, Riki (s. 1980), espanjalainen jalkapalloilija
Jaime Soto (s. 1955), yhdysvaltalainen katolinen piispa
Jeff Scott Soto (s. 1965), yhdysvaltalainen laulaja
Jesús-Rafael Soto (1923–2005), ranskalainen taiteilija
Jorge Alberto Ossa Soto (s. 1956), kolumbialainen katolinen piispa
Josue Soto (s. 1989), yhdysvaltalainen jalkapalloilija
Juan Guillermo López Soto (1947–2021), meksikolainen katolinen piispa
Marco Aurelio Soto (1846–1908), Hondurasin presidentti 1876–1883
Rocío Soto (s. 1993), chileläinen jalkapalloilija
Talisa Soto (s. 1967), yhdysvaltalainen malli ja näyttelijä
DeSoto (De Soto) on myös yhdysvaltalainen automerkki.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Skála Rachoníou

| Skála Rachoníou Σκάλα Ραχωνίου |
| --- | --- |
 Skála Rachoníoun satama.
 Skála Rachoníou
 Koordinaatit: 40°46′51″N, 24°36′51″E 
Valtio:  Kreikka
Hajautetun hallinnon alue:  Makedonia jaTraakia
Alue:  Itä-Makedonia ja Traakia
Alueyksikkö:  Thásos
Kunta:  Thásos
Hallinto:  
 – Asutustyyppi:  kylä
 – Kallikrates-koodi:  0401000902
Väkiluku (2011):  283
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Skála Rachoníou (kreik. Σκάλα Ραχωνίου) on Kreikan kylä, joka sijaitsee Thásoksen saarella. Se kuuluu hallinnollisesti Thásoksen kuntaan, Thásoksen alueyksikköön ja Itä-Makedonian ja Traakian alueeseen. Kylän väkiluku on 283 (vuonna 2011).
Skála Rachoníoun Pyhän Paraskevan (Agía Paraskeví) kirkko.
Skála Rachoníoun kylä sijaitsee Thásoksen pohjoisrannikolla noin 13 kilometriä länteen saaren keskuksesta Thásoksen kaupungista eli Liménasista. Se on osa Rachónin kyläyhdyskuntaa ja toimii sen ranta-asutuksena ja satamana. Kylän pääkirkko on omistettu Pyhälle Paraskevalle (Agía Paraskeví).
Aiheesta muualla

Kuvia tai muita tiedostoja aiheesta Skála Rachoníou Wikimedia Commonsissa